Ernst Florian Winter je emigriral leta 1938 s svojim očetom Ernstom Karlom Winterjem v ZDA. Tam je študiral na Michiganski univerzi japonščino in na Columbia University politično znanost ter mednarodno pravo. Kot mladenič je pristopil k ameriški vojski, sodeloval pri invaziji Normandije in bil prvi Avstro-Američan, ki je 4. maja 1945 vkorakal pri Burghausnu v avstrijski Innviertel ter imel svoj kvartir v pivovarni Schnaitl. Zato je bil 3. maja 2008 odlikovan v Braunau pri Innu z nagrado Egona Ranshofen-Wertheimerja.